# נספח ד'

# הוראות לעניין שיעור התמלוגים וכללים לתשלומם

בתוקף סמכותנו לפי 21(ג) לחוק לעידוד מחקר, פיתוח וחדשנות טכנולוגית בתעשיה, התשמ"ד-1984 (להלן: "**חוק החדשנות**") ולפי סעיף 14(1) למסלול הטבה מס' 1 – קרן המו"פ (להלן: "**מסלול ההטבה**") אנו קובעים הוראות אלה:

|  |  |  |  |  |
| --- | --- | --- | --- | --- |
|  |  |  |  | פרק א': פרשנות |
| הגדרות | 1. |  |  | בהוראות אלה — |
|  |  |  |  | "אדם או תאגיד קשור" – כהגדרתם בסעיף 21(א) לחוק החדשנות; |
|  |  |  |  | "דו"ח תמלוגים" – דיווח על היקף מכירות המוצר שמגיש מקבל האישור לרשות החדשנות במועד ההגשה; |
|  |  |  |  | "דולר" - דולר של ארצות הברית של אמריקה; |
|  |  |  |  | "רשות החדשנות" — הרשות הלאומית לחדשנות טכנולוגית אשר הוקמה מכוח סעיף 5(א) לחוק החדשנות; |
|  |  |  |  | "הפרשי הצמדה" ו- "הפרשי הצמדה וריבית" - כמשמעותם בחוק פסיקת ריבית והצמדה, התשכ"א–1961; |
|  |  |  |  | "הצהרה" – "הצהרה בדבר מקום ייצור ושיעור הערך המוסף" כמשמעותה בהוראות מסלול ההטבה;  |
|  |  |  |  | "ועדת המחקר" — כמשמעותה במסלול ההטבה; |
|  |  |  |  | "חברה קטנה" — מקבל האישור או אדם או תאגיד קשור, אשר הכנסותיו בשנה שקדמה להגשת הבקשה לא עלו על 70 מיליון דולר; |
|  |  |  |  | "חברה גדולה" — מקבל האישור או אדם או תאגיד קשור, אשר הכנסותיו בשנה שקדמה להגשת הבקשה עלו על 70 מיליון דולר; |
|  |  |  |  | "חברת תעשיה מסורתית" – מקבל האישור שהוא אחד מן המפורטים להלן:(1) מתקיימים בו כל אלה:(א) הוא סווג בידי ועדת המחקר כתאגיד שעיקר פעילותו בענף תעשיות הטכנולוגיה המסורתית או בענף תעשיות הטכנולוגיה המעורבת המסורתית כהגדרתם בידי הלשכה המרכזית לסטטיסטיקה;(ב) היקף הוצאות המו"פ שלו בשנה הקודמת להגשת הבקשה, אינו עולה על 7% ממחזור המכירות של החברה, למעט תאגיד שמחזור מכירותיו השנתי בשנה שקדמה להגשת הבקשה נמוך מ-10 מליון שקלים חדשים;  |
|  |  |  |  |  (ג) הכנסותיו בשנה שקדמה למועד הגשת הבקשה היו קטנות מ-70 מיליון דולר ארה"ב;  |
|  |  |  |  | (2) הוא מקבל אישור שבתקופת הפטור הראשונה כהגדרתה בהוראה 3(א)(4)(א)(2), התקיימו בו התנאים המפורטים בפסקה (1)(א) ו-(ב) ; |
|  |  |  |  | (3) הוא מקבל אישור שבתקופת הפטור השנייה כהגדרתה בהוראה 3(א)(4)(א)(2), התקיימו בו כל התנאים האלה: (א) התיק הוגש בתקופת הפטור השנייה; (ב) התנאים המפורטים בפסקאות (1)(א) עד(ג);  (ג) תקופת הסיוע המצטברת שקיבל מקבל האישור לפי חוק החדשנות (לרבות בנוסחו טרם תיקון מס' 7 לו), לפי מסלולי הטבה של רשות החדשנות או לפי מסלולי סיוע של לשכת המדען הראשי במשרד הכלכלה והתעשייה, אינה עולה על שלוש שנות סיוע מתוך חמש השנים שקדמו למועד סיום התוכנית המאושרת האחרונה שאושרה; במניין תקופת הסיוע תיכלל גם תקופת תוכנית מאושרת שהוגשה ואושרה במהלך תקופת הפטור השנייה או לחילופין תקופה של תוכנית מאושרת שבמועד אישורה בידי ועדת המחקר אישרה הוועדה כי בהכללת התקופה המבוקשת בבקשה תקופת הסיוע לא תעלה על שלוש שנים; (ד) מבלי לפגוע באמור בפסקאות משנה 1(ב) ו- 1(ג), על מקבל אישור שהינו במועד קבלת האישור תאגיד שהתאגד לאחר יום 1 ינואר 2013 בשליטת תאגיד אחר, יחולו גם התנאים האלה: (1) לצורך חישוב הכנסותיו כאמור בפסקת משנה 1(ג) יובאו גם הכנסות התאגיד האחר; (2) לצורך חישוב תקופת הסיוע המצטברת שקיבל מקבל ההטבה, תובא גם תקופת הסיוע המצטברת שקיבל התאגיד האחר. |
|  |  |  |  | "חוב תמלוגים" — סכום התמלוגים שעל מקבל ההטבה לשלם לפי חוק החדשנות והוראות אלה; |
|  |  |  |  | "יחסים מיוחדים" – יחסים בין צדדים שמתקיים בהם אחד לפחות מאלה: (1) אחד הצדדים הוא אדם או תאגיד קשור של הצד האחר; (2) אחד הצדדים לעסקה הוא נושא משרה בעסקו של האחר; לעניין זה, "נושא משרה" — כהגדרתו בחוק החברות, התשנ"ט-1999; (3) הצדדים לעסקה מוכרים על פי דין כשותפים לעסקים; (4) בין הצדדים לעסקה קיימים יחסים של עובד ומעביד; (5) אדם כלשהו הוא בעל השליטה או שהוא מחזיק בחמישה אחוזים או יותר מזכויות ההצבעה או מהמניות בכל אחד מהצדדים לעסקה; (6) אחד מהצדדים לעסקה שולט באחר, במישרין או בעקיפין; (7) הצדדים לעסקה נשלטים, במישרין או בעקיפין, בידי צד שלישי; (8) הצדדים לעסקה שולטים ביחד, במישרין או בעקיפין, בצד שלישי;(9) הצדדים לעסקה הם קרובי משפחה; לעניין זה, "קרוב משפחה" — בן זוג, אח, אחות, הורה, הורי הורה, הורה של בן-הזוג, צאצא, צאצא של בן-הזוג, ובן-זוגו של כל אחד מאלה; (10) סוכן בלעדי, מפיץ בלעדי או בעל זכיון בלעדי, בעסקו של אחר.לעניין הגדרה זו "שליטה" ו"החזקה" כהגדרתן בחוק ניירות ערך, התשכ"ח-1968; |
|  |  |  |  | "מועד ההגשה" – 1. לגבי המחצית הראשונה של כל שנת דיווח, ה-1 בספטמבר של אותה שנת דיווח, ולגבי המחצית השניה של אותה שנת דיווח — ה-1 במרס של השנה שלאחר שנת הדיווח;
2. על אף האמור בסעיף קטן (1) לעיל, חברות להן סכום דיווח התמלוגים הכולל במחצית הראשונה של שנת הדיווח אינו עולה על 5,000 דולר ארה"ב, לגבי המחצית הראשונה והשנייה של כל שנת הדיווח, ה-1 במרס של השנה שלאחר שנת הדיווח;
 |
|  |  |  |  | "מועד המכירה" — מועד האספקה בפועל של המוצר ללקוח; במכירת זכויות — מועד העברתן ללקוח; בעבודה מתמשכת — בהתאם להתקדמות העבודה; במכירה באמצעות אדם או תאגיד קשור – במועד ההעברה לאדם או לתאגיד הקשור; הכל כפי שנרשם או שהיה צריך להירשם בספרי מקבל ההטבה, לרבות ספרי אדם או תאגיד קשור ובדוחותיו המבוקרים; |
|  |  |  |  | "מוצר" — כמשמעותו בסעיף 4 לחוק החדשנות, לרבות מוצר חדש כמשמעותו בחוק החדשנות, או חלק של אותו המוצר או מערכת הכוללת את המוצר או שיפור מהותי של המוצר הקיים ולרבות ידע, שפותח לפי התכנית או כתוצאה מביצוע התכנית, בין במישרין ובין בעקיפין, שפותח בין כולו ובין בחלקו במימון רשות החדשנות; |
|  |  |  |  | "מו"פ" – מחקר ופיתוח; |
|  |  |  |  | "מוצר מו"פ" — מוצר שיוצר במהלך תוכנית מו"פ, לרבות אב טיפוס, שרשות החדשנות או המדינה השתתפה במימון ייצורו; |
|  |  |  |  | "מחיר המכירה" — תמורה מכל סוג שהוא שמקבל ההטבה, לרבות אדם או תאגיד קשור, רשם או זקף בספריו או בדוחותיו הכספיים המבוקרים במסגרת הכנסותיו, בעד מכירת המוצר, כשהוא מחושב ונקוב בדולרים לפי שער הדולר שפורסם לאחרונה לפני מועד המכירה, לרבות עמלות סוכנים, עמלות שיווק, הוצאות הובלה, נסיעות, עמלות תיווך וכיוצא באלה, ולמעט מס קניה, מע"מ וביטוח שער; |
|  |  |  |  | "מכירת מוצר" — התקשרות חוזית לעניין הקנייה, העברה, החכרה, השכרה ומתן זכות לייצור, לשיווק או לשימוש במוצר, כולו או חלקו או במתכלים, לרבות כאשר המוצר משמש חלק מטובין אחרים, ולרבות התקשרות למתן שירותי תחזוקה, התקנה, הדרכה, ייעוץ, ביצוע יישומים וכל שירות אחר הקשור למוצר; |
|  |  |  |  | "מע"מ" — מס ערך מוסף כמשמעותו בחוק מס ערך מוסף, התשל"ו– 1975; |
|  |  |  |  | "מקבל האישור" — מי שניתן לו אישור לתכנית וקיבל מענק לפי חוק החדשנות (לרבות בנוסחו טרם תיקון מס' 7 לו), לפי מסלולי הטבה של רשות החדשנות או לפי מסלולי סיוע של לשכת המדען הראשי במשרד הכלכלה והתעשייה; |
|  |  |  |  | "מתכלים" — רכיבים שנועדו לשימוש חלופי שוטף במוצר או רכיבים המתאימים למוצר; |
|  |  |  |  | "סכום המענק הצמוד" — סכום המענק שקיבל מקבל ההטבה, בשקלים חדשים, כפי שנרשם בספרי רשות החדשנות מחושב ונקוב בדולרים לפי שער הדולר שפורסם ביום הענקתו; |
|  |  |  |  | "ראש רשות החדשנות" – כמשמעו בסעיף 7 לחוק החדשנות לרבות מי שהוא הסמיכו למילוי תפקידו לפי הוראות אלה; |
|  |  |  |  | "ריבית בנק ישראל" – ריבית שבנק ישראל קבע כ- "ריבית בנק ישראל המוצהרת הנומינלית פשוטה" ביום המסחר הראשון של כל שנה כפי שפורסמה באתר הרשמי של בנק ישראל; |
|  |  |  |  | "ריבית שנתית" — ריבית בשיעור משתנה בגובה ריבית הליבור (Libor) השנתית לפקדונות בדולרים, כפי שפורסמה ביום המסחר הראשון של כל שנה, או בפרסום חלופי שלפי הודעת בנק ישראל לציבור קובע את הריבית האמורה; |
|  |  |  |  | "ריבית שנתית לתיק" – בתיק של חברה קטנה – ריבית שנתית; בתיק של חברה גדולה - ריבית שנתית בתוספת אחוז וחצי או ריבית בשיעור של 2.75 אחוזים, הגבוה מביניהם; ואולם בתיק של חברת תעשיה מסורתית – ריבית שנתית או ריבית בנק ישראל כפי שציין מקבל ההטבה, לפי בחירתו, בעת חתימה על המסמכים שדרשה רשות החדשנות לשם קבלת ההטבה שאושרה לחברה;  |
|  |  |  |  | "שיעור הייצור המקורי בישראל" - כמשמעותו בהוראות מסלול ההטבה; |
|  |  |  |  | "שער הדולר" — השער היציג של הדולר של ארצות הברית של אמריקה שמפרסם בנק ישראל; |
|  |  |  |  | "תכנית מאושרת" – כמשמעה במסלול ההטבה;  |
|  |  |  |  | "תיק" ו-"תכנית"— כמשמעותם בחוק החדשנות; |
|  |  |  |  | "תיק תעשייה מסורתית" – תיק שאושר לחברת תעשייה מסורתית ואשר המוצר המפותח בו סווג בידי ועדת המחקר כמוצר בענף תעשייה מסורתית או תעשייה מעורבת מסורתית ; |
|  |  |  |  | "תקרת המענקים" — סכום מצטבר השווה לסכום המענק הצמוד שקיבל מקבל ההטבה בשל התכנית כולה בתוספת ריבית שנתית לתיק. |
|  |  |  |  | פרק ב': תשלום ושיעור התמלוגים |
| הוראות כלליות | 2. | (א) |  | מקבל ההטבה ישלם לאוצר המדינה תמלוגים ממכירת המוצר, עד לתקרת המענקים או תקרת התמלוגים המוגדלת כמשמעותה בהוראה 10, לפי העניין. |
|  |  | (ב) |  | התמלוגים ישולמו למן תחילת מכירת המוצר הראשון שייוצר לפי התוכנית (להלן – מועד תחילת ההחזר). |
|  |  | (ג) |  | מחיר המכירה שלפיו ישולמו התמלוגים יהיה מחיר המכירה הגבוה ביותר שקיבל מקבל ההטבה או האדם או התאגיד הקשור בעד מכירת המוצר. |
|  |  | (ד) |  | כל תשלום של תמלוגים כאמור בפסקת משנה (א), ייזקף לזכות מקבל ההטבה בשל כל סכומי ההטבות (לרבות המענקים) שנתקבלו בתכנית כולה, לפי סדר קבלתם. |
|  |  | (ה) |  | ועדת המחקר מוסמכת בכל עת לקבוע, כי תיק כלשהו של מקבל ההטבה שייך לתוכנית מסוימת שלו, של תאגיד קשור או של אחר אם ראתה כי הידע בתיק קשור, כולו או חלקו, במישרין או בעקיפין, לידע שפותח בתוכנית המסוימת. |
|  |  |  |  |  |
| תמלוגים ממכירת המוצר | 3. | (א) |  | מקבל ההטבה ישלם לאוצר המדינה תמלוגים בשיעורים משתנים שיחושבו באחוזים ממחיר המכירה של המוצר כמפורט להלן: |
|  |  |  | (1) | אם הוא חברה קטנה - תמלוגים בשיעור של 3 אחוזים;  |
|  |  |  | (2) | אם הוא חברה גדולה - תמלוגים בשיעור של 5 אחוזים;  |
|  |  |  | (3) | על אף האמור בפסקאות (1) ו-(2) - אם הוא חברת תעשייה מסורתית שלה תיק תעשייה מסורתית ואשר בהתאם להצהרת החברה שהוגשה במסגרת הבקשה, רוב הייצור שלה יתבצע בישראל תמלוגים בשיעור של 1.3 אחוזים. |
|  |  |  | (4) | ואולם – (א) על אף האמור בפסקה (3) - 1. בתיק תעשייה מסורתית של חברת תעשייה מסורתית שמתקיים בה האמור בפסקה (2) להגדרתה, ושחלק מתקופת הביצוע של התוכנית המאושרת שלה הוא בין יום 1 בספטמבר 2009 לבין יום 31 בדצמבר 2012 (להלן – תקופת הפטור הראשונה), לא ישולמו תמלוגים;
2. בתיק תעשייה מסורתית של חברת תעשייה מסורתית שמתקיים בה האמור בפסקה (3) להגדרתה, ושחלק מתקופת הביצוע של התוכנית המאושרת שלה הוא בין 1 בינואר 2013 לבין 31 בדצמבר 2017 (להלן – תקופת הפטור השנייה), לא ישולמו תמלוגים;
3. בתיק שאושר למבקש אישור שהוא חברה מתחום התעשייה המסורתית הפועלת באזור עוטף עזה שלה תכנית מאושרת ואשר אושרה בין יום 1 בינואר 2013 לבין יום 31 בדצמבר 2016, לא ישולמו תמלוגים; מקבל ההטבה יהיה פטור מתשלום תמלוגים אם מספר השנים שבהן קיבל פטור לפי הוראות אלה אינו עולה על חמש שנים;

בפסקת משנה זאת, "חברה מתחום התעשייה המסורתית הפועלת  באזור עוטף עזה" - מבקש הטבה אשר סווג בידי ועדת המחקר כתאגיד שעיקר פעילותו בענף תעשיות הטכנולוגיה המסורתית או בענף תעשיות הטכנולוגיה המעורבת המסורתית כהגדרתם בידי הלשכה המרכזית לסטטיסטיקה ושעיקר הפעילות המאושרת בתיק היא באזור עוטף עזה; "אזור עוטף עזה" – אזור שדרות רבתי ויישובי עוטף עזה;"אזור שדרות רבתי" – (1) גבולה המוניציפלי של העיר שדרות; (2) אזור התעשיה "ספירים" (שער הנגב מזרח) – הכלול בתב"ע מס' 10/303/02/7 ובתב"ע מס' 7/בת22; (3) אזור התעשיה "מפעלי שער הנגב" – הכלול בתב"ע מס' 3/128/03/7; (4) מיתחם קמפוס המכללה האקדמית "ספיר" – מכללת הנגב על שם פנחס ספיר – הכלול בתב"ע מס. 29/303/02/7/ (20/303/02/7); (5) כפר הסטודנטים "איבים" – הכלול בתב"ע מס' 11/303/02/7; (6) תחום תכנית מס' 28/303/02/7 – אזור התעסוקה "ניר עם – שער הנגב"; "אזור תעשייה" - שטח המיועד לתעשייה לפי תכנית מפורטת כמשמעותה בחוק התכנון והבנייה, התשכ"ה-1965."יישובי עוטף עזה" - הישובים במועצות האזוריות שער הנגב, חוף אשקלון, שדות נגב ואשכול שהם בטווח של עד 7 ק"מ מגדר המערכת המקיפה את רצועת עזה, הכול בהתאם למרחק האווירי הקצר ביותר שבין גדר המערכת לבית המגורים הקיצוני ביישוב, הקרוב לגדר האמורה,  ובתנאי שאותו בית מגורים נבנה ככזה מכוח היתר כדין, וכן אזורי תעשיה בתחום המועצות האזוריות האמורות שהם בטווח של עד 7 ק"מ מגדר המערכת המקיפה את רצועת עזה, הכול בהתאם למרחק האווירי הקצר ביותר שבין גדר המערכת למבנה באזור התעשייה הקרוב לגדר האמורה, ובתנאי שאותו מבנה נבנה מכוח היתר כדין;  |
|  |  |  |  | (ב) אם נמצא בתיק תעשייה מסורתית שחלק מתקופת הביצוע של התוכנית המאושרת שלו חל בתקופת הפטור השנייה ואשר בהתאם להצהרת החברה שהוגשה במסגרת הבקשה, רוב הייצור שלה יתבצע בישראל והתקיימו בו הוראות פסקה (3) לפיה רוב הייצור בתיק של תעשייה מסורתית לא התבצע מחוץ לישראל, לא יחול הפטור כאמור בפסקת משנה (א) ולא ישולמו תמלוגים לפי פסקה (3) אלא לפי פסקה (1) או (2), לפי העניין, מהמועד שבו רוב הייצור חדל להתבצע בישראל ויהיה על החברה להשלים את הדיווחים לפי הוראה 11(א) עד (ג). |
|  |  | (ב) |  | על כל הכנסה של מקבל ההטבה לרבות אדם או תאגיד קשור, הנובעת מייצור מחוץ לישראל של המוצר, ישולמו תמלוגים בשיעור של אחוז אחד נוסף על השיעורים המפורטים בפסקת משנה (א)(1) עד (3). |
|  |  | (ג) |  | נתן מקבל ההטבה הרשאה לאחר, שאינו אדם או תאגיד קשור, לייצר ולמכור, ישולמו תמלוגים על כל הכנסה בשל אותה הרשאה, בשיעור השווה ליחס שבין סכומי המענק הצמודים לבין סך כל סכומי המענק הצמודים בצירוף השקעות מקבל ההטבה בתכנית לפי קביעת רשות החדשנות, אך לא פחות מהשיעור הקבוע בפסקת משנה (ב). |
|  |  |  |  |  |
|  |  |  |  | פרק ג': תשלום התמלוגים |
| מחיר המכירה | 4. | (א) |  | במכירת מוצר, יחושבו התמלוגים לפי מחיר המכירה ללקוח הסופי במועד המכירה. |
|  |  | (ב) |  | במקרים שהתמורה אינה כספית או שבין המוכר לקונה קיימים יחסים מיוחדים או שהתמורה אינה משקפת את מחיר השוק של המוצר או של המתכלה (בסעיף זה – עסקה מיוחדת), יחושבו התמלוגים לפי מחיר המכירה הגבוה ביותר שקיבל במכירה של המוצר שלא במסגרת עסקה מיוחדת ובמקרה של מכירות המוצר במסגרת עסקאות מיוחדות בלבד – לפי הוראה 12. |
|  |  |  |  |  |
| תמלוגים בעד מכירת מערכת | 5. |  |  | במכירת מערכת הכוללת את המוצר (בסעיף זה – מערכת), ייעשה תשלום התמלוגים ממחיר המערכת כולה, ואולם אם אישרה ועדת המחקר תשלום תמלוגים רק על חלק ממערכת, ישלם מקבל ההטבה לאוצר המדינה תמלוגים כמפורט להלן: |
|  |  |  | (1) | נמכר החלק מהמערכת כפי שקבעה ועדת המחקר בשוק הפתוח, ישולמו תמלוגים על בסיס המחיר שנתקבל בשוק הפתוח; |
|  |  |  | (2) | לא נמכר החלק מהמערכת כפי שקבעה ועדת המחקר בשוק פתוח, ישולמו תמלוגים לפי הוראה 12. |
|  |  |  |  |  |
| תמלוגים ממכירת מוצר מו"פ | 6. |  |  | מכירת מוצר מו"פ, תחייב את מקבל ההטבה בתשלום החלק היחסי של סכום המענק הצמוד ששימש ליצור מוצר המו"פ ובנוסף לתשלום תמלוגים בשיעור הקבוע בהוראה 3, ממחיר המכירה. |
|  |  |  |  |  |
| תמלוגים ממכירת חומרים וציוד | 7. |  |  | מכירת חומרים וציוד שנרכשו במסגרת התוכנית תחייב את מקבל ההטבה בתמלוגים בשיעור זהה לשיעור המענק בתיק ממחיר המכירה. |
|  |  |  |  |  |
| מועד ואופן תשלום התמלוגים | 8. |  |  | התמלוגים שדווחו בדו"ח התמלוגים ישולמו לאוצר המדינה במועד הגשתו, באמצעות רשות החדשנות; התשלום יהיה בשקלים חדשים לפי שער הדולר שיפורסם ביום התשלום. |
|  |  |  |  |  |
| תמלוגים שלא שולמו, תמלוגים ששולמו בחסר או ביתר | 9. | (א) |  | על סכום תמלוגים שלא שולם במועד ההגשה או על חסר בסכום תמלוגים, ייווספו הפרשי הצמדה וריבית ממועד ההגשה עד יום התשלום בפועל. |
|  |  | (ב) |  | תמלוגים ששולמו ביתר, יוחזרו למשלם בתוספת הפרשי הצמדה מיום התשלום עד יום החזרתם בפועל; אם הוכח כי שולמו ביתר בשל מעשה או מחדל של רשות החדשנות יוחזרו למשלם בתוספת הפרשי הצמדה וריבית מיום התשלום עד יום החזרתם בפועל. |
|  |  |  |  |  |
|  |  |  |  | פרק ד': תקרת תמלוגים מוגדלת |
| תקרת תמלוגים מוגדלת | 10. |  |  | אישרה ועדת המחקר, העברת זכויות ייצור או חלק מהן אל מחוץ לישראל לפי הוראות סעיף 13 של מסלול ההטבה יחויב מקבל ההטבה בתשלום תמלוגים עד לסכום הכולל של תקרת התמלוגים המוגדלת של כל תיקי התוכנית; לעניין זה, "תקרת התמלוגים המוגדלת" — תקרת תמלוגים המחושבת כאחוז מסכום המענק הצמוד של תיק בתוספת ריבית שנתית לתיק, כאשר שיעור הייצור בתוכנית המועבר מחוץ לישראל, בניכוי שיעור הייצור בחוץ לארץ כפי שהופיע בהצהרה הוא- |
|  |  |  | (1) | 90 אחוזים ומעלה — 300 אחוזים; |
|  |  |  | (2) | 50 אחוזים עד 90 אחוזים — 150 אחוזים; |
|  |  |  | (3) | פחות מ-50 אחוזים — 120 אחוזים. |
|  |  |  |  |  |
|  |  |  |  | פרק ה': דיווח |
| דיווח | 11. | (א) |  | מקבל ההטבה יעביר לרשות החדשנות דו"ח תמלוגים החל בתום התקופה המאושרת לביצוע התיק הראשון בתכנית עד תשלום מלוא התמלוגים שהוא חייב בהם; דו"ח התמלוגיםיבוסס על מערכת חשבונות נפרדת שינהל מקבל ההטבה למכירת מוצרים המחויבים בתשלום תמלוגים. |
|  |  | (ב) |  | דו"ח התמלוגים יימסר במועד ההגשה. |
|  |  | (ג) |  | מקבל ההטבה ימציא לרשות החדשנות, אחת לשנה ובסמוך לאחר אישור הדו"חות הכספיים שלו ושל החברות הקשורות, אישור רואה חשבון והצהרת הנהלה ביחס לדו"חות התמלוגים. |
|  |  | (ד) |  | האמור בפסקאות משנה (א) עד (ג) לא יחול על מי שחלה לגביו פסקת משנה 3(א)(4)(א) ויהיה עליו להמציא לרשות החדשנות, אחת לשנה במועד שיורה מנכ"ל רשות החדשנות, בהודעה שתפורסם באתר האינטרנט, למשך תקופה של חמש שנים ממועד אישור תיק תעשייה מסורתית ובסמוך לאחר אישור הדו"חות הכספיים שלו ושל החברות הקשורות, אישור רואה חשבון והצהרת הנהלה ביחס לשיעור היצור בישראל בתיק תעשייה מסורתית.  |
|  |  | (ה) |  | ראש רשות החדשנות רשאי לפטור את מקבל ההטבה מהגשת דו"חות כאמור בפסקאות משנה (א) עד (ג), בכלל או לתקופה מסוימת, אם נתקיים אחד מאלה: |
|  |  |  | (1) | החברה אינה פעילה; |
|  |  |  | (2) | תכנית המחקר והפיתוח נכשלה; |
|  |  |  | (3) | החברה אינה מוכרת את המוצר. |
|  |  | (ו) |  | הדו"חות בפסקאות משנה (א) עד (ד), והצהרת ההנהלה ואישור רואה החשבון לפי פסקת משנה (ד) ייערכו באופן שהורה ראש רשות החדשנות. |
|  |  | (ז) |  | ראש רשות החדשנות רשאי לדרוש מחברה להגיש דו"חות כספיים וטכנולוגיים נוספים על דו"חות התמלוגים, הכל לתקופות ובמועדים שידרוש. |
|  |  |  |  |  |
| קביעת שומה | 12. | (א) |  | ראש רשות החדשנות רשאי לשום, לפי מיטב שפיטתו, את חוב התמלוגים, במקרים האלה:1. הגיש מקבל ההטבה דו"ח תמלוגים וסבר ראש רשות החדשנות כי הדו"ח אינו מלא, אינו נכון או שאינו נתמך במסמכים או בפנקסי חשבונות הדרושים להוכחת הדיווח;
2. בוצעה מכירת המוצר במסגרת עסקאות מיוחדות בלבד כאמור בהוראה 4(ב); שומה לגבי מכירת מוצר לפי פסקה זו תבוצע בהתאם להחלטת ועדת המחקר.
 |
|  |  | (ב) |  | בהודעת שומה שתישלח למקבל ההטבה יפורטו נימוקי השומה. |
|  |  |  |  |  |
| השגה על שומה | 13. | (א) |  | החולק על שומה שבוצעה לפי הוראה 12, רשאי להשיג עליה בכתב השגה מנומק לוועדת המחקר, תוך ארבעים וחמישה ימים לאחר שהומצאה לו הודעת השומה; ראש רשות החדשנות יהיה רשאי, מטעמים מיוחדים, להתיר השגה במועד מאוחר יותר. |
|  |  | (ב) |  | החלטת ועדת המחקר בהשגה והנמקותיה תומצא למקבל ההטבה תוך 45 ימים מיום ההשגה; על אף האמור, הכילה ההשגה נתונים חדשים המחייבים בדיקה, תומצא ההחלטה למקבל ההטבה תוך 60 ימים. |
|  |  |  |  |  |
| הסדרת דיווח על תמלוגים ותשלומם | 14. |  |  | ראש רשות החדשנות רשאי לקבוע הוראות לעניין דיווח על תמלוגים ותשלומם שיפורסמו באתר האינטרנט של רשות החדשנות, והפניה להוראות אלה תצורף לאישורים שניתנו לפי מסלול ההטבה. |
|  |  |  |  |  |
|  |  |  |  | פרק ז': הוראות שונות |
| תחילה ותחולה | 15. |  |  | (א) הוראות אלו מחליפות את ההוראות הקודמות שנקבעו מכוח סעיף 21 לחוק החדשנות (לרבות בנוסחו קודם לתיקון מס' 7) לעניין שיעור התמלוגים וכללים לתשלומם. (ב) תחילתן של הוראות אלה ביום 1 ביולי 2017 (להלן – יום התחילה), למעט ההוראות בהוראה 1 ההגדרה "ריבית שנתית לתיק" בנוגע לתיק של חברה גדולה והוראה 3(א)(2) שתחילתן ביום 1 בינואר 2018, והן יחולו על תיקים שאושרו ב-1 בינואר 2018 או לאחריו, ובכפוף להוראה 16(ד), גם על תיקים שאושרו לפני יום התחילה.  |
|  |  |  |  |  |
| הוראות מעבר | 16. | (א) |  | לגבי התקופה שמיום 1 בינואר 2001 עד יום 1 ביולי 2017, ישלם מקבל ההטבה לאוצר המדינה תמלוגים כמפורט להלן: |
|  |  |  | (1) | בשלוש השנים הראשונות החל במועד תחילת ההחזר - בשיעור של 3%, ולאחריהן בשיעור של 3.5%; |
|  |  |  | (2) | בתוכנית מיוחדת –4% בשלוש השנים הראשונות החל במועד תחילת ההחזר, ולאחריהן בשיעור של 4.5%. |
|  |  | (ב)(ג)(ד) |  | על אף האמור בהגדרה "ריבית שנתית לתיק" בהוראה 1 – (1) בתיק שאושר לפני יום 1 בינואר 1999, לא תחול ריבית שנתית; (2) בתיק שאושר בין היום האמור בפסקה (1) לבין יום התחילה, תחול הריבית השנתית שהייתה בתוקף במועד אישור התיק, על כל כספי המענק שהתקבלו בשל ההטבה כאמור;על אף האמור בהוראה 3(א)(2) – בשל תיקים שאושרו לפני יום התחילה, תשלם חברה גדולה תמלוגים לפי שיעורי התמלוגים שחלו לגביה במועד אישור התיק האחרון בתכנית לפני יום התחילה האמור;על אף האמור בהוראה 15 (א)-  |
|  |  |  | (1) | תוכניות אשר התיק האחרון בהן אושר לפני יום 1 בינואר 1994 - ימשיכו לחול עליהן שיעורי התמלוגים שחלו עליהן לפי תקנות לעידוד מחקר ופיתוח בתעשייה (שיעור התמלוגים וכללים לתשלומם), התשנ"ו–1996; |
|  |  |  | (2) | שיעורי התמלוגים שנקבעו בתקנות לעידוד מחקר ופיתוח בתעשייה (שיעור התמלוגים וכללים לתשלומם), התשנ"ו–1996, ימשיכו לחול על תמלוגים שאמורים היו להשתלם לפני יום התחילה וביחס לחברה גדולה כאמור בהוראה 15(ב) וטרם שולמו. |

28 באוגוסט 2018

# הוראות לעניין הסדר וכללים לחברות גדולות ועתירות מו"פ לתשלום תמלוגים

בתוקף סמכותנו לפי 21(ג) לחוק לעידוד מחקר, פיתוח וחדשנות טכנולוגית בתעשיה, התשמ"ד-1984 (להלן: "**חוק החדשנות**") ולפי סעיף 14(1) למסלול הטבה מס' 1 – קרן המו"פ (להלן: "**מסלול** **ההטבה"**) אנו קובעים הוראות אלה:

|  |  |  |  |  |
| --- | --- | --- | --- | --- |
| הגדרות | 1. |  |  | בהוראות אלה - |
|  |  |  |  | "הוראות לעניין שיעור ותשלום התמלוגים" –הוראות מועצת הרשות הלאומית לחדשנות טכנולוגית לעניין שיעור התמלוגים וכללים לתשלומם שקבעה המועצה מכוח סעיף 21(ג) לחוק החדשנות;"הסדר תשלום תמלוגים" — הסדר בין רשות החדשנות לבין חברה גדולה ועתירת מו"פ, לתשלום החוב הסופי לפרעון בהתאם להוראות אלה;"חברה גדולה ועתירת מו"פ" — כמשמעות המונח "תאגיד עתיר השקעה בחדשנות טכנולוגית" במסלול ההטבה; |
|  |  |  |  | "חוב סופי לפרעון" — הסכום המתקבל ממכפלת חוב התמלוגים המשוערך בשיעור ההחזר, בניכוי התמלוגים ששילמה החברה עד מועד עריכת הסדר תשלום תמלוגים, כפי שנרשם בספרי רשות החדשנות; |
|  |  |  |  | "חוב תמלוגים משוערך" — סך כל סכומי המענקים הצמודים שקיבלה חברה בכל תיקי התכנית, בתוספת ריבית שנתית; נקבעה תקרת תמלוגים מוגדלת, כהגדרתה בהוראה 10 להוראות לעניין שיעור ותשלום התמלוגים, לחלק מתיקי התכנית או לכולם, יחושבו סכומי המענקים בתיקים אלה כמכפלת סכומי המענקים בתקרת התמלוגים המוגדלת; |
|  |  |  |  | "חוק החדשנות" – החוק לעידוד מחקר, פיתוח וחדשנות טכנולוגית בתעשיה, התשמ"ד-1984; |
|  |  |  |  | "מקבל ההטבה" – כהגדרתו בהוראות לעניין שיעור ותשלום התמלוגים; |
|  |  |  |  | "שיעור ההחזר" — השיעור מחוב התמלוגים המשוערך שאותו תחויב חברה גדולה ועתירת מו"פ להחזיר לרשות החדשנות במסגרת הסדר תשלום תמלוגים; |
|  |  |  |  | "ריבית היוון" – ריבית צמודה כפי שמתפרסת מעת לעת בהתאם לתקנות פסיקת ריבית והצמדה (קביעת שיעור הריבית ודרך חישובה), התשס"ג-2003; |
|  |  |  |  |  |
| החלת הוראות התמלוגים | 2. |  |  | כל הגדרה, הוראה או הסדר שלא נקבעו במפורש ובמפורט בהוראות אלה, יחולו עליהם הוראות ההוראות לעניין שיעור ותשלום התמלוגים. |
|  |  |  |  |  |
| ועדה להסדר תמלוגים | 3. | (א) |  | מוקמת בזה ועדה להסדר תמלוגים לחברות גדולות ועתירות מו"פ (להלן — הוועדה), שחברים בה: |
|  |
|  |  |  | (1) | החשב הכללי במשרד האוצר או אחד מסגניו שהוא מינה, והוא יהיה היושב ראש; |
|  |  |  | (2) | ראש רשות החדשנות או המנהל הכללי של רשות החדשנות; |
|  |  |  | (3) | מנהל חטיבת תפעול ותמיכות ברשות החדשנות; |
|  |  |  | (4) | הממונה על התקציבים במשרד האוצר או עובד משרד האוצר שמינה מטעמו. |
|  |  | (ב) |  | שלושה נוכחים מחברי הוועדה ובהם חבר הוועדה לפי סעיף (א)(1), יהיו מנין חוקי בישיבותיה. |
|  |  | (ג) |  | החלטות הוועדה יתקבלו ברוב קולות חבריה; היו הדעות שקולות - תכריע דעת היושב ראש. |
|  |  | (ד) |  | הוועדה תקבע לעצמה את סדרי דיוניה ועבודתה ותפרסמם באתר רשות החדשנות.  |
|  |  |  |  |  |
| תנאים לעריכת הסדר תשלום תמלוגים | 4. |  |  | בקשה לוועדה לעריכת הסדר תשלום תמלוגים לא תדון אלא אם המבקש הוא חברה גדולה ועתירת מו"פ. |
|  |  |  |  |  |
| בקשה לעריכת הסדר תשלום תמלוגים | 5. |  |  | מקבל אישור המבקש לערוך הסדר תשלום תמלוגים (להלן – המבקש), יגיש לוועדה תחזית מכירות והכנסות מפורטת של כל אחד מהמוצרים שפיתח במסגרת תכניותיו המאושרות; תחזית כאמור תכלול פירוט בנוגע לכל אחד מהמוצרים. |
|  |  |  |  |  |
| שערוך חוב התמלוגים ועריכת הסדר תשלום תמלוגים | 6. |  |  | הוועדה בבואה לדון בבקשה לעריכת הסדר תשלום תמלוגים — |
|  |  | (1) |  | תבחן את תחזית המכירות וההכנסות שהגיש המבקש, ותקבע הערכת מכירות והכנסות של מוצריו ביחס לתחזית האמורה; לצורך הערכה כאמור, תסתייע הוועדה בחוות דעת של בודקים מקצועיים שימונו לבדיקת תחזית המכירות וההכנסות שהגיש המבקש; |
|  |  | (2) |  | תבצע חישוב מהוון של הערכת המכירות וההכנסות לפי פסקה (1), של המבקש ליום עריכת ההסדר בהתאם לשיעורי ריבית ההיוון שתהיה בתוקף באותו מועד; |
|  |  | (3) |  | תחשב ותקבע את שיעור ההחזר של המבקש בסך כל התוכניות, לפי החישוב שבפסקה (1); |
|  |  | (4) |  | תוודא ששיעור ההחזר הכולל שלו ביחס לכל התוכניות המאושרות לאחר ההסדר, לא יפחת מ-65% מחוב תמלוגים משוערך; הוועדה לא תאשר בקשה שלא עמדה בתנאי האמור; |
|  |  | (5) |  | תחשב את החוב הסופי לפרעון; |
|  |  | (6) |  | תחליט על פריסת התשלומים לתקופה שאינה עולה על 5 שנים; |
|  |  | (7) |  | תודיע למבקש את פרטי הסדר תשלום התמלוגים שאושר ותנאיו. |
|  |  |  |  |  |
| אישור הסדר תשלום | 7. |  |  | מקבל ההטבה אשר נקבע לו הסדר תשלום תמלוגים כאמור בסעיף 6, יודיע לוועדה, בתוך 21 ימים מיום קבלת הודעתה, אם ישלם תמלוגים על פי הסדר תשלום התמלוגים שקבעה לו הוועדה או על פי הכללים הקבועים בהוראות לעניין שיעור ותשלום התמלוגים; לא הודיע מקבל ההטבה בתוך התקופה האמורה ישלם לפי הכללים הקבועים בהוראות לעניין שיעור ותשלום התמלוגים ויראו אותו כמי שויתר על האפשרות לשלם לפי הסדר תשלום התמלוגים האמור. |
|  |  |  |  |  |
| מעמד הסדר תשלום התמלוגים | 8. |  |  | מקבל ההטבה שאושר לו הסדר תשלום תמלוגים יהיה פטור מדיווח ומתשלום תמלוגים נוספים בשל תכניות שאושרו עד עריכת הסדר תשלום התמלוגים, כל עוד הוא עומד בתנאי ההסדר. |
|  |  |  |  |  |
| העברת זכויות ייצור מחוץ לישראל | 9. |  |  | מקבל ההטבה אשר נקבע לו הסדר תשלום תמלוגים ואושרה לו העברת זכויות ייצור או חלק מהן אל מחוץ לישראל לפי סעיף 10 להוראות לעניין שיעור ותשלום התמלוגים - |
|  |  |  | (1) | תחושב תקרת התמלוגים המוגדלת, כאמור בסעיף 10 בהוראות לעניין שיעור ותשלום התמלוגים, כאחוז מחוב התמלוגים המשוערך של התכנית; |
|  |  |  | (2) | תקבע לו הוועדה את החוב הסופי לפרעון, על בסיס תקרת התמלוגים המוגדלת, ותעדכן את הסדר תשלום התמלוגים שקבעה לו בהתאם. |
| תחילה  | 10 |  |  | תחילתן של הוראות אלה ביום 1 ביולי 2017. |
|  |  |  |  |  |
| הוראת מעבר | 11. |  |  | מי שערב תחילתן של הוראות אלה נכלל בפרק ג' של תקנות לעידוד מחקר ופיתוח בתעשייה (שיעור התמלוגים וכללים לתשלומם), התשנ"ו–1996, יראו כמי שאושר לפי הוראות אלה. |